Velupillai Prabhakaran

Velupillai Prabhakaran, med tilnavnet «Thambi» (lillebror), (1954–2009) var leder for Tamiltigrene, en militant organisasjon som ønsker å opprette en uavhengig tamilsk stat i deler av Sri Lanka. 

 Biografi 
miniatyr|Prabhakaran med sin kone Mathivathani Erambu i 1984|alt=Prabhakaran med sin kone Mathivathani Erambu i 1984Velupillai Prabhakaran ble født i den nordlige kystbyen Velvettithurai, som den yngste av fire søsken.  Han var født inn i en hinduistisk familie, og ble med i studentgruppen TIP. Heilmann-Rajanayagam 1994: Side 37 Han skal ha vært en gjennomsnittlig student, sky og opptatt av bøker. I 1972 grunnla Prabhakaran organisasjonen «De nye tamilitigerne», Heilmann-Rajanayagam 1994: Side 38 som ble en forgjenger til flere andre som protestert mot den politiske retningen landet tok etter frigjøringen fra Storbritannia som satte minoriteten med tamiler opp mot majoriteten i det singalesiske folket.

I 1975, etter å ha blitt sterkt involvert i tamil-bevegelsen, utførte han sitt første politiske drap, mot ordføreren i Jaffna, Alfred Duraiappah, ved å skyte han på kloss hold da han gikk inn i et hindu-temple i Ponnaalai. Drapet var et svar på en hendelse i januar 1974, der ni tamiler ble drept og 50 skadet av politiet. Radikale tamiler hadde lagt skylden på Alfred Duraiappah, Welcome to UTHR, Sri Lanka  da han støttet Sri Lanka Freedom Party (SLFP) som var involvert i volden, og for å ha forrådt de tamilske nasjonalistene på Jaffna-halvøyen. Asia Times: Sri Lanka: The Untold Story 

Indiske myndigheter anklaget ham også for å være innblandet i drapet på Rajiv Gandhi i 1991, da en selvmordsbomber angivelig skal ha angrepet etter ordre fra Prabhakaran. Han anses også å være ansvarlig for selvmordsangrepet som tok livet av Sri Lankas president Ranasinghe Premadasa den 1. mai 1993. 

Han ble ettersøkt av Interpol for terrorisme, mord, organisert kriminalitet og konspirasjon for å utføre terrorisme.   

Et lik som ble antatt å være Prabhakarans ble funnet av hæren i Sri Lanka den 17. mai 2009.  Meldingene om han var død eller ikke, vekslet i tiden etter den første meldingen, men den 18. mai bekreftet srilankiske regjeringskilder at Prabhakaran var funnet død. Han skal ha blitt skutt under kamper med fremrykkende regjeringsstyrker.  Tre andre tamilske opprørsledere og Prabhakarans sønn ble også funnet drept, ifølge regjeringen. Et bilde av liket ble offentliggjort av myndighetene den 19. mai, selv om tamilgeriljaen fremdeles hevdet at han var i live.  Sønnen til Prabhakaran, Charles Anthony, var også blant de døde som var identifisert, ifølge myndighetene.

 Referanser 

Kategori:Srilankiske politikere
Kategori:Personer fra Jaffna District i Sri Lanka